[{"text_idx": "#000002", "text": "Trawsnewid cadwyni cyflenwi trwy argraffu 3D"}, {"text_idx": "#000005", "text": "Rydym eisoes yn gwybod bod argraffu 3D yn drobwynt sylweddol. Yn ogystal\na\u0302 galluogi creu cynhyrchion nad oeddent yn gallu cael eu gwneud o\u2019r blaen a\nhynny mewn ychydig oriau, mae technoleg ychwanegion yn galluogi eu creu unrhyw\nle yn y byd. Ar eu pennau eu hunain, mae\u2019r ddwy nodwedd hyn yn nodi effaith\naruthrol sydd ar fin cael ei theimlo ar y diwydiant gweithgynhyrchu, yn benodol\nmewn perthynas a\u0302 chadwyni cyflenwi. Ond beth fydd yr effaith hon? Sut bydd"}, {"text_idx": "#000006", "text": "Mae Panalpina, Shapeways a Phrifysgol Caerdydd wedi ymuno i ateb y\ncwestiwn hwn. Mae\u2019r canlyniad yn bapur blaengar sy\u2019n ysgogi\u2019r meddwl wrth daflu\ngolau newydd ar ddyfodol argraffu 3D a chadwyni cyflenwi. Mae\u2019r papur,\n\u2018Economies of collaboration in build-to-model operations\u2019, newydd gael ei\ngyhoeddi ar-lein ac mewn ffynhonnell agored. Mae ar gael yma."}, {"text_idx": "#000008", "text": "Beth yw \u201cAdeiladu yn o\u0302l Model\u201d?"}, {"text_idx": "#000010", "text": "Yn achos \u2018Adeiladu yn o\u0302l Model\u2019, mae\u2019r broses weithgynhyrchu\u2019n newid yn\nllwyr oherwydd bod argraffu 3D yn galluogi oedi wrth ddewis y gweithgynhyrchwr\ntan y diwrnod y\u2019i cynhyrchir. Mae dylunio cynnyrch yn dod yn rhan hollbwysig y\nbroses, yn hytrach na\u2019r gadwyn gyflenwi. Caiff cynnyrch gael ei argraffu ar\nffurf 3D unrhyw le yn y byd ar unrhyw adeg; gall dylunwyr lanlwytho eu ffeiliau\ndata i wefan gweithgynhyrchwr a ddewiswyd ymlaen llaw, a gall gweithgynhyrchwyr\nroi cynnig am y gwaith mewn lle marchnad electronig."}, {"text_idx": "#000011", "text": "Mae \u2018Adeiladu yn o\u0302l Model\u2019 yn golygu y gall gweithgynhyrchwyr dderbyn\nrhagor o waith nag a alluogir gan eu hadnoddau mewnol; mae\u2019n hawdd i anfon\narcheb at argraffydd 3D allanol gan nad oes angen unrhyw offer, jigiau, dyfeisiau\ngosod na gosodion sy\u2019n benodol i gwsmeriaid er mwyn gwneud hyn. Mae argraffu 3D\nyn sicrhau cysondeb y cynnyrch ac yn ei gwneud yn bosibl i ddewis argraffwyr\nsy\u2019n agos at y cwsmer terfynol, gan arbed amser ac arian busnes trwy symleiddio\ngweithrediadau gosod a lleihau\u2019r angen am ddosbarthu a storio mewn warws."}, {"text_idx": "#000012", "text": "Yn ei hanfod, mae\u2019r dull \u2018Adeiladu yn o\u0302l model\u2019 yn defnyddio argraffu 3D\ni roi mwy o hyblygrwydd i weithgynhyrchwyr. Mae\u2019n cael gwared ar yr angen am\nymagwedd \u2018amserlen\u2019 at weithgynhyrchu (archebu, cyflenwi, storio, ac ati) ac yn\nhwyluso strategaeth gyflawni \u2018Creu yn o\u0302l Archeb\u2019 yn llawn."}, {"text_idx": "#000016", "text": "Mae \u2018Adeiladu yn o\u0302l Model\u2019 yn bodoli mewn byd rhithwir, gan newid y\npwyslais o ddeunyddiau a chadwyni cyflenwi i alluedd argraffwyr a modelu\ndigidol. Nid oes angen i weithgynhyrchwyr gadw cydrannau mewn stoc; yn lle\nsymud deunyddiau i gyrraedd y farchnad, caiff ffeil y dyluniad 3D ei hanfon gan\ny cwsmer at y gweithgynhyrchwr sy\u2019n ei hanfon at yr argraffydd ynghyd a\u0302\u2019r"}, {"text_idx": "#000017", "text": "Mae \u2018Adeiladu yn o\u0302l Model\u2019 yn arwain y ffordd i fyd gweithgynhyrchu\nsymlach lle mae rhwydwaith o gwmni\u0308au argraffu 3D cydweithredol yn gallu\ncydfodoli, gan rannu dyluniadau cynhyrchiol ledled y byd i gynhyrchu nwyddau ar\nalw trwy gyffwrdd a\u0302 botwm. Ar hyn o\nbryd, mae\u2019n arbennig o berthnasol i ddiwydiant cynyddol y gweithgynhyrchwyr\nsy\u2019n cynhyrchu nwyddau ar gyfer diwydiannau a defnyddwyr."}, {"text_idx": "#000019", "text": "\u201cMae\u2019r berthynas rhwng Shapeways a Panalpina ar gyfer cael adnoddau\u2019n rhannol o gyflenwyr allanol yn dangos y potensial i dechnoleg weithgynhyrchu dibenion cyffredinol darfu ar y model cadwyni gyflenwi confensiynol.\u201d"}, {"text_idx": "#000020", "text": "Cyflwynodd Panalpina, un o sefydliadau logisteg trydydd parti mwyaf y\nbyd, weithrediad argraffu 3D sawl blwyddyn yn o\u0302l yn ei gyfleuster yn Eindhoven\nyn yr Iseldiroedd. Diben y cyfleuster oedd cynhyrchu rhannau wedi\u2019u hargraffu\u2019n\n3D ar gyfer Shapeways, un o gwmni\u0308au mwyaf blaenllaw ym maes gweithgynhyrchu\nychwanegion ar gyfer marchnad y defnyddwyr. Gyda\u2019i gilydd, datblygodd y ddau\ngwmni fodel cydweithredol o ffynonellau argraffu 3D allanol, i ehangu galluedd\nargraffu 3D, symleiddio cadwyni cyflenwi, lleihau\u2019r effaith ar yr amgylchedd a"}, {"text_idx": "#000021", "text": "Roedd y bartneriaeth rhwng Panalpina a Shapeways yn sylweddoli potensial\nllawn y dull \u2018Adeiladu yn o\u0302l Model\u2019. Roedd y bartneriaeth yn galluogi\u2019r cwmni\u0308au\ni anfon gwaith argraffu 3D at ei gilydd, gan gydbwyso galw a galluedd yn"}, {"text_idx": "#000024", "text": "\u201cMae ro\u0302l argraffu 3D mewn cadwyni cyflenwi yn y dyfodol yn dibynnu ar ddatblygu ffyrdd newydd o weithredu er mwyn symleiddio cadwyni cyflenwi presennol a chreu mathau newydd o strwythurau cyflenwi.\u201d"}, {"text_idx": "#000025", "text": "Mae\u2019r cysyniad \u2018Adeiladu yn o\u0302l Model\u2019 yn dal yn datblygu; mae\u2019n nodi\nnewid anferthol mewn ffyrdd o wneud busnes, a bydd y rhan fwyaf o gyrff\nsefydledig yn araf i addasu. Ond byddan nhw\u2019n addasu yn y pen draw; mae\ngweithgynhyrchu ychwanegion yn dod yn fwyfwy blaenllaw wrth i\u2019r dechnoleg\nddatblygu. Mae argraffu 3D ymhell ar y ffordd i ddod yn ddull cynhyrchu prif\nffrwd, a chaiff y rhai nad ydynt yn manteisio ar y posibiliadau newydd a\nalluogir gan argraffu 3D eu gadael ar o\u0302l."}, {"text_idx": "#000026", "text": "Bydd gweithgynhyrchwyr ychwanegion presennol eisoes yn gweld effaith\nmawr \u2018Adeiladu yn o\u0302l Model\u2019 yn eu gweithrediadau eu hunain. Ni fydd hen gadwyni\ncyflenwi traddodiadol yn gweithio\u2019n effeithiol ar gyfer y mathau newydd hyn o\nfusnes a byddant eisoes wedi addasu eu cadwyni cyflenwi a\u2019u strategaethau\ncynhyrchu er mwyn bod yn gydnaws."}, {"text_idx": "#000027", "text": "Mae ymchwiliadau, megis y prosiect a gynhaliwyd gan Gaerdydd, yn\nhollbwysig i ailddiffinio arferion gorau, gan alluogi diwydiannau i wneud y\nnewidiadau angenrheidiol i baratoi ar gyfer byd digidol o argraffu 3D a\ngweithgynhyrchu dosbarthedig, ar alw, ledled y byd."}, {"text_idx": "#000031", "text": "Bwlch Cyflog rhwng y Rhywiau"}, {"text_idx": "#000033", "text": "Oni nodir fel arall, mae'r safbwyntiau a geir yn y blog hwn yn perthyn i'r awdur ac nid ydynt o reidrwydd yn cynrychioli barn Prifysgol Caerdydd."}]